Studenters evaluering av studier

Forskrift om akkreditering 

§ 4 – 2 Kvalitetssikringssystemet skal omfatte alle prosesser som har betydning for studiekvaliteten, fra informasjon overfor mulige søkere til avslutning av studiet. Rutiner for studentevaluering av undervisningen, selvevaluering og institusjonens oppfølging av evalueringer, dokumentasjon av institusjonens arbeid med læringsmiljøet, samt rutiner for kvalitetssikring av nye studietilbud, skal inngå.

Rundskriv F-01-03 Merknad til § 10 i Forskrift om akkreditering

”… For å vurdere kvaliteten i et etablert studietilbud skal organet (NOKUT) vurdere kvaliteten i undervisningen, for eksempel gjennom studentenes vurderinger av undervisningen, studentenes eksamensresultater og ved ekstern uavhengige evaluering av fagmiljøet.”

Prinsipper for studentenes evaluering av undervisnings- og læringsprosessen (HiØ nov 2000)

Hensikt:

”Det overordnede målet med studentenes evaluering av undervisningen er at den skal bidra til å videreutvikle kvaliteten på undervisningen og studietilbudet. Evalueringen skal derfor skape grunnlag for en konstruktiv dialog mellom lærer og student om undervisningens form. Evalueringen skal være innrettet mot forbedring. Det er derfor grunnleggende viktig at både det som fungerer godt og det som fungerer mindre godt (både hva gjelder student og lærer) kommer fram. Studentevaluering skal inngå som del av læringsprosessen.”

Serviceerklæringen

”Høgskolen i Østfold forplikter seg til:

· å gjennomføre evaluering av praksisopplegg

· å evaluere faglige opplegg og gjennomføring

· å gjennomgå kontinuerlig evaluering av undervisning og læringsmiljøet”

